CELEX: 22014D0106
Language: mt
Date: 2014-05-16 00:00:00
Title: Deċiżjoni tal-Kumitat Konġunt taż-ŻEE Nru 106/2014 tas- 16 ta' Mejju 2014 li temenda l-Anness XXI (Statistika) tal-Ftehim ŻEE

30.10.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 310/76
               
            DEĊIŻJONI TAL-KUMITAT KONĠUNT TAŻ-ŻEE
      Nru 106/2014
      tas-16 ta' Mejju 2014
      li temenda l-Anness XXI (Statistika) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament (KE) Nru 1260/2013 tal-Parlament Ewropew u tal-Kunsill tal-20 ta' Novembru 2013 dwar statistika demografika Ewropea (1) se jiġi inkorporat fil-Ftehim taż-ŻEE.
               
            
                  (2)
               
               
                  L-Anness XXI tal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Dan li ġej jiddaħħal wara l-punt 18z2 (ir-Regolament tal-Kummissjoni (UE) Nru 349/2011) tal-Anness XXI tal-Ftehim ŻEE:
      
                  “18z3.
               
               
                  
                     32013 R 1260: Ir-Regolament (KE) Nru 1260/2013 tal-Parlament Ewropew u tal-Kunsill tal-20 ta' Novembru 2013 dwar l-Istatistika Ewropea (ĠU L 330, 10.12.2013, p. 39).
                  Għall-finijiet ta' dan il-Ftehim, id-dispożizzjonijiet tar-Regolament jinqraw bl-adattamenti li ġejjin:
                  
                              (a)
                           
                           
                              Il-Liechtenstein hu eżentat milli jipprovdi dejta dwar l-ordni tat-twelid ħaj.
                           
                        
                              (b)
                           
                           
                              L-Artikolu 4 ma japplikax għall-Istati tal-EFTA.”
                           
                        
            Artikolu 2
      It-testi tar-Regolament (UE) Nru 1260/2013 bil-lingwa Islandiża u b'dik Norveġiża, li se jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fis-17 ta' Mejju 2014, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fis-Sezzjoni taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, is-16 ta' Mejju 2014.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 330, 10.12.2013, p. 39.
      
         (*)  Ma huma indikati l-ebda rekwiżiti kostituzzjonali.